सीनियर्स स्टूडेंट्स को दी विदाई
गठवाड़ी| हनुतपुरागांव के राजकीय उच्च प्राथमिक विद्यालय में शनिवार को वार्षिकोत्सव का आयोजन एयू फाइनेंस के शाहपुरा हब वाइस प्रेसिडेंट सुल्तान राम जाट के मुख्यातिथ्य प्रधानाध्यापक प्रभुदयाल जाट की अध्यक्षता में सम्पन्न हुआ। समारोह के विशिष्ट अतिथि बद्रीप्रसाद हरितवाल एवं घनश्याम योगी एवं प्रकाश चन्द बुनकर थे। मुख्य अतिथि ने इस अवसर पर कहा कि शिक्षा का मूल उद्देश्य देश के लिए सद्नागरिकों का निर्माण करना होना चाहिए। मुख्य अतिथि ने कक्षा 6 से 8 तक के बच्चों के लिए फर्नीचर भेंट करने की घोषणा की। साथ ही कक्षा आठ में प्रथम दो स्थान पर रहने वाले विद्यार्थियों को लेपटॉप देने की बात कही। इसी प्रकार प्रकाश चन्द बुनकर ने प्रथम श्रेणी से पास होनेों को पुरस्कृत करने की घोषणा की। इससे पूर्व अतिथियों का स्वागत किया गया। एवं बच्चों ने सांस्कृतिक कार्यक्रमों की प्रस्तुति दी। आठवीं के विद्यार्थियों को तिलक लगा कर विदाई दी गई। प्रधानाध्यापक प्रभुदयाल जाट ने संस्था का वार्षिक प्रतिवेदन प्रस्तुत किया एवं अतिथियों का आभार जताया। इन्द्र कुमार शर्मा, घनश्याम योगी, रामदेव हरितवाल, साधुराम नटवाडिया, जगदीश हरितवाल, कैलाश हरितवाल, शंभुदयाल जाट आदि ने भी विचार व्यक्त किए।
kas_Deva hin_Deva